wannaphong/clean_thaiwikipedia huggingface dataset:
# โกศล ไกรฤกษ์
โกศล ไกรฤกษ์ (10 เมษายน พ.ศ. 2469 – 2 กรกฎาคม พ.ศ. 2547) อดีตรองนายกรัฐมนตรี อดีตรัฐมนตรีหลายกระทรวง อดีตสมาชิกสภาผู้แทนราษฎรจังหวัดพิษณุโลก 5 สมัย และอดีตเลขาธิการพรรคกิจสังคม กับพรรคประชากรไทย

 ประวัติ 
โกศล ไกรฤกษ์ เกิดเมื่อวันที่ 10 เมษายน พ.ศ. 2469 เป็นบุตรชายของร้อยโทจงกล ไกรฤกษ์ กับนางสำนึง (อมาตยกุล)ไกรฤกษ์  สำเร็จการศึกษาระดับมัธยมศึกษาจากโรงเรียนเซนต์คาเบรียล และ เตรียมอุดมศึกษา แผนกวิทยาศาสตร์ จากโรงเรียนเตรียมอุดมศึกษา ซึ่งต่อมาได้เข้าเรียนต่อ ที่คณะวิศวกรรมศาสตร์ จุฬาลงกรณ์มหาวิทยาลัย แต่ไม่จบการศึกษา 

โกศล สมรสกับ นางประดับ ไกรฤกษ์ มีบุตร-ธิดา 3 คน คือ นางสาวดวงตา ไกรฤกษ์ นางสาวพิกุลแก้ว ไกรฤกษ์ สมาชิกวุฒิสภาจังหวัดพิษณุโลก และ นายจุติ ไกรฤกษ์ อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ สมาชิกสภาผู้แทนราษฎรจังหวัดพิษณุโลก

โกศล ได้รับปริญญาดุษฎีบัณฑิตกิตติมศักดิ์ สาขาการจัดการธุรกิจ จากมหาวิทยาลัยนเรศวร

 การทำงาน 
โกศลมีอาชีพเป็นนักธุรกิจรับเหมาก่อสร้างและนักพัฒนาอสังหาริมทรัพย์ รวมถึงเจ้าของบริษัทเงินทุนหลักทรัพย์ ตะวันออกไฟแนนซ์ ที่ถือว่าประสบความสำเร็จในระดับหนึ่ง

 งานการเมือง 
โกศล ได้รับเลือกตั้งเป็นสมาชิกสภาผู้แทนราษฎรจังหวัดพิษณุโลก ครั้งแรก ในการเลือกตั้ง พ.ศ. 2512 และได้รับเลือกตั้งเรื่อยมา จนถึง พ.ศ. 2531 รวม 5 สมัย ศูนย์ข้อมูลนักการเมือง

โกศล ไกรฤกษ์ ได้รับตำแหน่งทางการเมืองสำคัญหลายตำแหน่ง อาทิ ดำรงตำแหน่งรัฐมนตรีช่วยว่าการกระทรวงอุตสาหกรรม (พ.ศ. 2523) รัฐมนตรีช่วยว่าการกระทรวงเกษตรและสหกรณ์ (พ.ศ. 2524)พระบรมราชโองการ ประกาศ รัฐมนตรีลาออกและแต่งตั้งรัฐมนตรี (พันเอก พล เริงประเสริฐวิทย์ และนายตามใจ ขำภโต พ้นจากตำแหน่งรัฐมนตรี นาวาอากาศตรี ปุณมี ปุณศรี นายโกศล ไกรฤกษ์ และนายวิศิษฐ์ ตันสัจจา พ้นจากตำแหน่งและแต่งตั้งเป็นรัฐมนตรีใหม่) รัฐมนตรีช่วยว่าการกระทรวงมหาดไทยพระบรมราชโองการ ประกาศ รัฐมนตรีลาออกและตั้งรัฐมนตรี (ลาออกจากตำแหน่ง จำนวน ๘ ราย และแต่งตั้งรัฐมนตรี จำนวน ๑๓ ราย) รัฐมนตรีว่าการกระทรวงพาณิชย์ ในรัฐบาลพลเอกเปรม ติณสูลานนท์พระบรมราชโองการ ประกาศ แต่งตั้งรัฐมนตรี (จำนวน ๔๔ ราย) เมื่อปี พ.ศ. 2526 และเป็นรองนายกรัฐมนตรีในรัฐบาลพลเอกชาติชาย ชุณหะวัณ เมื่อปี พ.ศ. 2533พระบรมราชโองการ ประกาศ ตั้งรัฐมนตรี (จำนวน ๔๕ ราย),  เป็นต้น 

 สมาชิกสภาผู้แทนราษฎร 
โกศล ไกรฤกษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดพิษณุโลก สังกัดพรรคอิสระ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดพิษณุโลก สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดพิษณุโลก สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดพิษณุโลก สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดพิษณุโลก สังกัดพรรคประชากรไทย

 ถึงแก่อนิจกรรม 
โกศล ไกรฤกษ์ เสียชีวิตด้วยโรคเบาหวานและโรคไต เมื่อวันที่ 2 กรกฎาคม พ.ศ. 2547 สิริอายุรวม 78 ปีนักการเมืองถิ่นจังหวัดพิษณุโลก. สถาบันพระปกเกล้า. 2549 

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๗ ง ฉบับพิเศษ หน้า ๔๒, ๓๑ ธันวาคม ๒๕๒๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๙ ตอนที่ ๑๘๔ ง ฉบับพิเศษ หน้า ๓๙, ๑๗ ธันวาคม ๒๕๒๕
# พระเจ้าลูอิชที่ 1 แห่งโปรตุเกส
พระเจ้าลูอิชที่ 1 แห่งโปรตุเกส  (31 ตุลาคม ค.ศ. 1838 - 19 ตุลาคม ค.ศ. 1889) หรือพระนามเต็ม ลูอิช ฟีลิปึ มารีอา ฟือร์นังดู เปดรู ดึ อัลกันตารา อังตอนียู มีแกล ราฟาเอล กองซากา ซาเวียร์ ฟรังซิชกู ดึ อัชซิช ฌูเอา เอากุชตู ฌูลียู วัลฟังดู ดึ ซัคเซิน-โคบูร์กและโกทา ดึ บรากังซา เป็นพระมหากษัตริย์แห่งโปรตุเกสและอัลการ์วึ ตั้งแต่ ค.ศ. 1861 จนถึง ค.ศ. 1889 เป็นพระราชโอรสพระองค์ที่ 2 ของสมเด็จพระราชินีนาถมารีอาที่ 2 แห่งโปรตุเกสกับพระเจ้าฟือร์นังดูที่ 2 แห่งโปรตุเกส ตอนแรกพระองค์ทรงมีพระอิสสริยศเป็นดยุกแห่งโปร์ตูและวีเซว

thumbnail|left|200px|พระเจ้าลูอิชที่ 1 แห่งโปรตุเกส
พระเจ้าลูอิชที่ 1 แห่งโปรตุเกส ทรงโปรดด้านคีตกวี  แต่หลังจากที่พระเจ้าเปดรูที่ 5 แห่งโปรตุเกส พระเชษฐาของพระองค์สวรรคต โดยไร้รัชทายาท พระองค์จึงถูกผลักดันให้ครองราชย์เป็นพระมหากษัตริย์โปรตุเกส รัชกาลของพระองค์ค่อนข้างเป็นที่เบื่อหน่ายของประชาชน และมีแต่รัฐบาลที่ไร้ประสิทธิภาพ รัชสมัยของพระองค์ ความเจริญของประเทศโปรตุเกสค่อยๆ ลดลง แต่ประเทศโปรตุเกสก็ยงเป็นประเทศที่มีความก้าวหน้าทางเทคโนโลยี การศึกษา และความมั่นคงทางการเมืองมากกว่าประเทศอื่นๆ ในยุโรป และมีความเจริญทางเศรษฐกิจและการล่าอาณานิคม มาปูโต เบย์ได้รับการยืนยันว่าเป็นความครอบครองของโปรตุเกสในปี 1875  โปรตุเกสปฏิเสธการติดต่อทางบกระหว่างแองโกลาโปรตุเกสและโมซัมบิกโปรตุเกสที่จุดสูงสุดของการแย่งชิงแอฟริกา

พระเจ้าลูอิชที่ 1 แห่งโปรตุเกส ทรงเป็นนักวิทยาศาตร์ที่มีความหลงใหลในด้านสมุทรศาสตร์ พระองค์ทรงลงทุนเป็นจำนวนมากในการระดมทุนเพื่อสร้างเรือวิจัยในการเก็บรวบรวมตัวอย่างในมหาสมุทรของโลก  พระองค์ทรงงรับผิดชอบในการจัดตั้งพิพิธภัณฑ์สัตว์น้ำแห่งแรกของโลก ชื่อว่า Aquario Vasco da Gama ใน ลิสบอน ซึ่งยังคงเปิดให้ประชาชนเข้าชมสิ่งมีชีวิตทางทะเลรวมทั้งปลาหมึกยาว 10 เมตร ความรักในวิทยาศาสตร์ของพระองค์ถูกส่งผ่านไปยังบุพระโอรสสองพระองค์ของพระองค์

อภิเษกสมรสและรัชทายาท
พระเจ้าลูอิชที่ 1 แห่งโปรตุเกส อภิเษกสมรสเจ้าหญิงมารีอา ปีอาแห่งซาวอย พระราชธิดาของสมเด็จพระเจ้าวิคเตอร์ เอ็มมานูเอลที่ 2 แห่งอิตาลีกับสมเด็จพระราชินีมาเรีย อเดเลดแห่งออสเตรีย ทั้งสองพระองค์มีพระโอรส 2 พระองค์ ที่รอดชีวิตจากวัยเด็กและมีพระโอรสอีกหนึ่งพระองค์ที่สิ้นพระชนม์ตอนประสูติในปี 1866 พระโอรส 2 พระองค์ได้แก่

พระรูปพระนามประสูติสิ้นพระชนม์คู่สมรส และพระโอรส-ธิดา หมายเหตุ 120pxพระเจ้าการ์ลุชที่ 1 แห่งโปรตุเกส 28 กันยายน  ค.ศ.  1863 1 กุมภาพันธ์ ค.ศ. 1908อภิเษกสมรสเมื่อ ค.ศ. 1886 กับเจ้าหญิงอเมลีแห่งออร์เลอองมีพระโอรส 2 พระองค์ ได้แก่เจ้าชายหลุยส์ ฟิลิป รัชทายาทแห่งโปรตุเกสพระเจ้ามานูเอลที่ 2 แห่งโปรตุเกสทรงเป็นพระมหากษัตริย์โปรตุเกสระหว่าง 19 ตุลาคม ค.ศ. 1889 – 1 กุมภาพันธ์ ค.ศ. 1908 120pxเจ้าชายอฟอนโซ รัชทายาทแห่งโปรตุเกส 31 กรกฎาคม ค.ศ. 1865 21 กุมภาพันธ์ ค.ศ. 1920อภิเษกสมรส วันที่ 26 กันยายน ค.ศ. 1917 กับเนวาดา สตูดี ฮาเยสไม่มีรัชทายาททรงเป็นเจ้าชายรัชทายาทโปรตุเกสระหว่าง 1908 – 1910

พงศาวลี
# ยุทธการแทจ็อน
ยุทธการแทจ็อน เป็นยุทธการในสงครามเกาหลีช่วงแรก ระหว่างกองกำลังอเมริกาและเกาหลีเหนือ กองทัพสหรัฐพยายามป้องกันกองบัญชาการกองพลทหารราบที่ 24 หน่วยดังกล่าวเผชิญกับกำลังกองทัพประชาชนเกาหลีที่เหนือกว่า ณ แทจ็อน อันเป็นนครหลักและศูนย์กลางการขนส่ง ก่อนหน้านี้ กรมของกองพลทหารราบที่ 24 อ่อนล้าจากการสู้รบสองสัปดาห์ที่ผ่านมาเพื่อชะลอการรุกของกองทัพประชาชนเกาหลี

ทั้งกองพลที่ 24 ชุมนุมกันเพื่อปักหลักครั้งสุดท้ายรอบแทจ็อน ยึกแนวตามแม่น้ำกุมทางตะวันออกของนคร กองกำลังอเมริกันขาดการสื่อสาร ยุทโธปกรณ์และขาดแคลนอาวุธหนักเทียบกับอำนาจการยิงของกองทัพประชาชนเกาหลี เมื่อมีจำนวนน้อยกว่า ติดอาวุธด้อยกว่าและขาดการฝึก จึงถูกผลักดันจากตลิ่งแม่น้ำเมื่อผ่านไปหลายวัน ก่อนจะมีการสู้รบในเมืองอย่างเข้มข้นเพื่อป้องกันนคร หลังการต่อสู้อย่างดุเดือดสามวัน ฝ่ายอเมริกันก็ถอนตัว

แม้ฝ่ายอเมริกันจะไม่สามารถรักษานครไว้ได้ กองพลทหารราบที่ 24 ได้ประโยชน์ทางยุทธศาสตร์โดยการชะลอฝ่ายเกาหลีเหนือ และให้เวลาแก่กองพลอื่นของอเมริกาในการสถาปนาวงรอบ (perimeter) ป้องกันปูซานในทางใต้ การหน่วงเวลาที่แทจ็อนอาจช่วยป้องกันมิให้ฝ่ายอเมริกันถูกตีแตกพ่าย (rout) ระหว่างยุทธการที่วงรอบปูซานในเวลาต่อมา อนึ่ง พลตรีวิลเลียม เอฟ. ดีน ผู้บังคับบัญชากองพลทหารราบที่ 24 ถูกกองทัพประชาชนเกาหลีจับเป็นเชลย นับเป็นเชลยศึกอเมริกันที่มียศสูงสุดในสงครามเกาหลี

 บรรณานุกรม
# แผน สิริเวชชะพันธ์
แผน สิริเวชชะพันธ์ (1 สิงหาคม พ.ศ. 2457 – 4 พฤษภาคม พ.ศ. 2525) อดีตรัฐมนตรีช่วยว่าการกระทรวงเกษตรและสหกรณ์  อดีตรัฐมนตรีช่วยว่าการกระทรวงมหาดไทย อดีตรัฐมนตรีช่วยว่าการกระทรวงอุตสาหกรรม และอดีตสมาชิกสภาผู้แทนราษฎรจังหวัดกาญจนบุรี 3 สมัย

 ประวัติ 
แผน เกิดเมื่อวันที่ 1 สิงหาคม พ.ศ. 2457 เป็นบุตรของ นายแพทย์ขุนสิริเวชชะพันธุ์ (เขียน สิริเวชชะพันธุ์) กับนางลำเจียก สิริเวชชะพันธ์ และเป็นน้องชายของ พันโทบุญผ่อง สิริเวชชะพันธ์ สำเร็จการศึกษาชั้นมัธยมศึกษาปีที่ 8รัฐสภาสาร ปีที่ 24 ฉบับที่ 5 เดือนพฤษภาคม พ.ศ. 2519. สำนักงานเลขารัฐสภา. 2519 สมรสกับนางอรณี สิริเวชชะพันธ์

 งานการเมือง 
แผน เคยได้รับการเลือกตั้งเป็นนายกเทศมนตรีเมืองกาญจนบุรีคนที่ 6 เมื่อปี พ.ศ. 2492 ถึง พ.ศ. 2494 อีกทั้งยังลงรับสมัครเลือกตั้งสมาชิกสภาผู้แทนราษฎรจังหวัดกาญจนบุรี ในการเลือกตั้ง เดือนธันวาคม พ.ศ. 2500 และได้รับเลือกเรื่อยมาจนถึง พ.ศ. 2519 รวม 3 สมัย

แผน ได้รับโปรดเกล้าฯ แต่งตั้งให้เป็นรัฐมนตรีกระทรวงต่างๆ คือ รัฐมนตรีช่วยว่าการกระทรวงเกษตรและสหกรณ์ เมื่อ พ.ศ. 2518 ในรัฐบาลหม่อมราชวงศ์เสนีย์ ปราโมชพระบรมราชโองการ ประกาศ แต่งตั้งรัฐมนตรี (จำนวน ๓๐ ราย) แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบายคอลัมน์ส่วนร่วมสังคมไทย โดน นรนิติ เศรษฐบุตร หน้า 8 หนังสือพิมพ์เดลินิวส์ ฉบับที่ 22,506 ประจำวันศุกร์ที่ 27 พฤษภาคม พ.ศ. 2554 จากนั้นได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีช่วยว่าการกระทรวงมหาดไทย อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่

 สมาชิกสภาผู้แทนราษฎร 
แผน สิริเวชชะพันธ์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดกาญจนบุรี สังกัดพรรคสหภูมิ → พรรคชาติสังคมประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป พ.ศ. ๒๕๐๐ ครั้งที่ ๒
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดกาญจนบุรี สังกัดพรรคเกษตรสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดกาญจนบุรี สังกัดพรรคประชาธิปัตย์

 ถึงแก่อนิจกรรม 
แผน สิริเวชชะพันธ์ เสียชีวิตเมื่อวันที่ 4 พฤษภาคม พ.ศ. 2525 สิริอายุรวม 67 ปี มีพิธีพระราชทานเพลิงศพเมื่อวันที่ 10 พฤษภาคม พ.ศ. 2526 ณ วัดมกุฏกษัตริยารามราชวรวิหาร

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๗๓ ตอนที่ ๒๔ ง ฉบับพิเศษ หน้า ๑๒๘๒, ๗ กุมภาพันธ์ ๒๕๑๙
# วิลเลียม เอฟ. ดีน
พลตรี วิลเลียม เอฟ. ดีน ซีเนียร์ (1 สิงหาคม ค.ศ. 1899 - 24 สิงหาคม ค.ศ. 1981) เป็นนายทหารของกองทัพบกสหรัฐระหว่างสงครามโลกครั้งที่สอง และสงครามเกาหลี เขาได้รับมีเดล ออฟ ฮอนเนอร์สำหรับการกระทำเมื่อวันที่ 20 และ 21 กรกฎาคม ค.ศ. 1950 ระหว่างยุทธการแทจ็อนในเกาหลีใต้ ดีนยังเป็นนายทหารอเมริกันยศสูงสุดที่ถูกเกาหลีเหนือจับเป็นเชลยระหว่างสงครามเกาหลี

 เครื่องอิสริยาภรณ์ 
แพรแถบย่อ และเครื่องหมายหลักสูตรทหารที่ พล.ต. วิลเลียม เอฟ. ดีน ได้รับ

250px|alt=A metal device depicting a blue bar with a rifle, in front of a wreath of silver leaves.150px|alt=A yellow circular emblem with a blue "4" overlayed in normal and reverse, with a blue border150px|alt=A red circle with a black outline containing a green leaf shape with a yellow outline

 หนังสืออ่านเพิ่มเติม
# ดับเบิลยูดับเบิลยูอี 2K14
ดับเบิลยูดับเบิลยูอี 2K14  เป็นวิดีโอเกมมวยปล้ำอาชีพที่ผลิตโดย Yuke's และ Visual Concepts และจัดจำหน่ายโดย 2K Sports ในรูปแบบเอกซ์บ็อกซ์ 360 และเพลย์สเตชัน 3 โดยจำหน่ายเมื่อวันที่ 29 ตุลาคม ค.ศ. 2013 ในทวีปอเมริกาเหนือ และวันที่ 1 พฤศจิกายน ค.ศ. 2013 ในทวีปยุโรป"WWE 2K14 Release Date Announced" from IGN.com โดยภาคนี้เป็นภาคต่อจากดับเบิลยูดับเบิลยูอี '13 และเป็นวีดิโอเกมแรกในซีรีส์ดับเบิลยูดับเบิลยูอี 2K

 ด้านการตลาดและการจัดจำหน่าย 
ในวันที่ 4 มิถุนายน 2013 คาเซย์ คอลลีนส์ รองประธานบริหารฝ่ายสินค้าอุปโภคบริโภคของ WWE เผยในการประชุมสุดยอดพันธมิตรสากลธุรกิจ WWE ว่ารูปหน้าปกวีดิโอเกมอาจจะเป็นเดอะ ร็อก"The Rock lands on the cover of WWE 2K14 video game", from Wrestling-Online.com ซึ่งต่อมาหน้าปกอย่างเป็นทางการและตัวอย่างก็เปิดตัวในรอว์ในวันที่ 24 มิถุนายน 2013"Jerry "The King" Lawler revealed the "WWE 2K14" cover" from WWE.com

 หมายเหตุ
# แอปพีไทต์ฟอร์เดสตรักชัน
แอปพีไทต์ฟอร์เดสตรักชัน  เป็นสตูดิโออัลบั้มเปิดตัวของวงฮาร์ดร็อกอเมริกัน วงกันส์แอนด์โรสเซส ออกวางขายวันที่ 21 กรกฎาคม ค.ศ. 1987 ภายใต้สังกัดเกฟเฟนเรเคิดส์ ได้รับเสียงวิจารณ์ด้านบวกและขึ้นอันดับ 1 บนชาร์ตบิลบอร์ด 200 จากข้อมูลเดือนกันยายน ค.ศ. 2008 อัลบั้มได้รับรางวัลแผ่นเสียงทองคำขาว 18 ครั้งจาก RIAA มียอดขายทั่วโลกมากกว่า 35 ล้านชุด
# เมืองคนล้มยักษ์
เมืองคนล้มยักษ์  เป็นภาพยนตร์แนวอาชญากรรมในปี 2013 กำกับโดย อัลเลน ฮิวส์ และเขียนโดย ไบรอัน ทักเกอร์ ออกฉายครั้งแรกในวันที่ 18 มกราคม ค.ศ. 2013

เรื่องย่อ
นายตำรวจในกรมตำรวจนครนิวยอร์ก บิลลี แท็กการ์ท (แสดงโดย มาร์ก วาห์ลเบิร์ก) ถูกจับในคดีฆาตกรรมไมค์กี้ ทาสาเรซ ผู้ที่ข่มขืนและฆ่าน้องสาววัย 16 ปีของแฟนแท็กการ์ทชื่อ นาตาลี บาร์โรว์ (แสดงโดย นาตาลี มาร์ติเนซ) ต่อมาหัวหน้าตำรวจของเขาชื่อ กัปตันคาร์ล แฟร์แบงค์ (แสดงโดย เจฟฟ์ฟี่ ไวต์) ได้ไปหานายกเทศมนตรี นิโคลัส ฮอสเท็ทเลอร์ (แสดงโดย รัสเซล โครว์) ผู้ที่กำจักหลักฐานแท็กการ์ท ซึ่งการตายของทาสาเรซเป็นในฐานะปกครองในการป้องกันตนเอง แต่แม้ว่านายกเทศมนตรีจะเรียกเขาว่า "ฮีโร่" ในภาคเอกชน ซึ่งต่อมาแท็กการ์ท ถูกบังคับให้ออกจากการเป็นตำรวจ

นักแสดง
มาร์ก วาห์ลเบิร์ก รับบทเป็น บิลลี แท็กการ์ท 
รัสเซล โครว์ รับบทเป็น นายกเทศมนตรี นิโคลัส ฮอสเท็ทเลอร์
แคเธอรีน ซีตา-โจนส์ รับบทเป็น แคทลีน ฮอสเท็ทเลอร์
เจฟฟ์ฟี่ ไวต์ รับบทเป็น คาร์ล แฟร์แบงค์
แบร์รี่ เป็ปเปอร์ รับบทเป็น แจ็ค วัลเลียนส์
อโลน่า ทัล รับบทเป็น คาตี้ แบรดชอว์
นาตาลี มาร์ติเนซ รับบทเป็น นาตาลี บาร์โรว์
ไมเคิล บีช รับบทเป็น โทนี่ แจนเซน
ไคล์ แชนด์เลอร์ รับบทเป็น พอล แอนดรูว์
เจมส์ แรนสัน รับบทเป็น ทอดด์ แลงแคสเตอร์
กริฟฟิน ดันน์ รับบทเป็น แซม แลงแคสเตอร์
จัสติน แชมเบอส์ รับบทเป็น ไรอัน เบลค
# อธิบดีอัยการแห่งมิชิแกน
อธิบดีอัยการแห่งมิชิแกน  เป็นข้าราชการขั้นสี่ ประจำรัฐมิชิแกน สหรัฐอเมริกา และเป็นหนึ่งในสี่ตำแหน่งสำคัญของรัฐ (great offices of state)

เช่นเดียวกับอัยการสูงสุดแห่งสหรัฐอเมริกา (United States Attorney General) อธิบดีอัยการแห่งมิชิแกนเป็นข้าราชการการเมือง มิใช่ข้าราชการประจำ และในการเลือกตั้งทั่วไปซึ่งจัดในเดือนพฤศจิกายน ราษฎรรัฐมิชิแกนจะเลือกตั้งเขาพร้อมกับผู้ว่าการ รองผู้ว่าการ ปลัด สมาชิกวุฒิสภา และสมาชิกสภาผู้แทนราษฎร

ตั้งแต่ใช้ธรรมนูญมิชิแกน (Michigan Constitution) เมื่อ พ.ศ. 2506 เป็นต้นมา อธิบดีอัยการมีวาระดำรงตำแหน่งคราละสี่ปี และห้ามดำรงตำแหน่งติดต่อกันเกินสองปี กล่าวคือ ห้ามดำรงตำแหน่งเกินแปดปีต่อเนื่องกัน และนับแต่ พ.ศ. 2493 สืบมา ผู้ว่าการรัฐแต่งตั้งอธิบดีอัยการ

อธิบดีอัยการคนปัจจุบัน คือ บิล ชูตี (Bill Schuette) ซึ่งได้รับเลือกตั้งมาเมื่อเดือนพฤศจิกายน 2553 และสาบานตนเข้ารับตำแหน่งเมื่อวันที่ 1 มกราคม 2554
# ธรรมนูญแห่งรัฐมิชิแกน
ธรรมนูญแห่งรัฐมิชิแกน  เป็นกฎหมายจัดระเบียบราชการรัฐมิชิแกน สหรัฐอเมริกา มีเนื้อหาพรรณนาโครงสร้างและอำนาจหน้าที่ในการปกครองรัฐมิชิแกน

ราษฎรมิชิแกนให้ความเห็นชอบแก่ธรรมนูญรัฐมาแล้วสี่ฉบับ ฉบับแรกได้รับความเห็นชอบเมื่อวันที่ 5 และ 6 ตุลาคม ค.ศ. 1835Michigan Constitution of 1835 และยกร่างขึ้นระหว่างที่มิชิแกนเตรียมร่วมก่อตั้งสหภาพ (สหภาพสถาปนาขึ้นเมื่อเดือนมกราคม ค.ศ. 18737)19th Century Michigan History ฉบับที่สองและที่สามนั้นได้รับสัตยาบันใน ค.ศ. 1850 และ 1908 ตามลำดับ ส่วนฉบับที่สี่ซึ่งเป็นฉบับปัจจุบันได้รับความเห็นชอบเมื่อ ค.ศ. 19831963 Constitution of the State of Michigan
# การปกครองดีทรอยต์
การปกครองดีทรอยต์  เป็นการปกครองเมืองดีทรอยต์ รัฐมิชิแกน สหรัฐอเมริกา ตามธรรมนูญเมืองดีทรอยต์ (Detroit City Charter) ที่ตกลงรับกันเมื่อวันที่ 1 กรกฎาคม พ.ศ. 2490 มีรูปแบบเป็นเทศบาล และองค์กรปกครองเมืองประกอบด้วย นายกเทศมนตรีหนึ่งคน สภาเมืองดีทรอยต์อันมีสมาชิกเก้าคน และปลัดเมือง ทั้งหมดราษฎรเมืองเลือกตั้งขึ้นพร้อมกันหลังจากที่มีการเลือกตั้งประธานาธิบดีของประเทศแล้วWard, George E. (July 1993). Detroit Charter Revision - A Brief History. Citizens Research Council of Michigan (pdf file).

เทศบาลเมืองดีทรอยต์นั้นได้ชื่อว่าแข็งแกร่งมาก นายกเทศมนตรีให้ความเห็นชอบแก่การแต่งตั้งข้าราชการเมือง สภาเมืองให้ความเห็นชอบแก่งบประมาณ (แต่ไม่ผูกพันฝ่ายบริหาร) กับทั้งให้ความเห็นชอบแก่เทศบัญญัติและสัญญาทางปกครอง ส่วนปลัดเมืองนั้นกำกับดูแลการเลือกตั้งและปฏิบัติงานธุรการ
# ผู้ว่าการรัฐมิชิแกน
ผู้ว่าการรัฐมิชิแกน 
 เป็นหัวหน้าฝ่ายบริหารรัฐมิชิแกน สหรัฐอเมริกา มาจากการเลือกตั้งของราษฎรในรัฐ ผู้ว่าการคนปัจจุบัน คือ เกร็ตเชิน วิตเมอร์ (Gretchen Whitmer) ซึ่งเป็นสมาชิกพรรคเดโมแครต และเข้าเป็นผู้ว่าการคนที่ 49 ของรัฐตั้งแต่วันที่ 1 มกราคม พ.ศ. 2562
# สารประกอบออร์กาโนฟอสฟอรัส
สารประกอบออร์กาโนฟอสฟอรัส เป็นสารประกอบอินทรีย์ซึ่งย่อยสลายได้ตามธรรมชาติที่มีพันธะคาร์บอน–ฟอสฟอรัส ใช้ในการควบคุมศัตรูพืชและสัตว์เป็นหลัก โดยเป็นทางเลือกของสารไฮโดรคาร์บอนคลอรีน (chlorinated hydrocarbon) ที่ตกค้างอยู่ในธรรมชาติ สารประกอบเหล่านี้เป็นสารฆ่าแมลงที่มีประสิทธิภาพสูง แม้บางชนิดจะเป็นอันตรายถึงตายแก่มนุษย์ในปริมาณน้อย และมีบางสารที่เป็นสารที่เป็นพิษที่สุดเท่าที่มนุษย์เคยประดิษฐ์ขึ้นLewis, Robert Alan (1998). Lewisʼ Dictionary of Toxicology. CRC Lewis. p. 763. ISBN 978-1-56670-223-2. Retrieved 18 July 2013.

นิยามของออร์กาโนฟอสฟอรัสมีหลากหลาย ซึ่งอาจทำให้สับสนได้ ในเคมีอุตสาหกรรมและสิ่งแวดล้อม สารประกอบออร์กาโนฟอสฟอรัสต้องมีเฉพาะอะตอมแทนที่อินทรีย์ (organic substituent) แต่ไม่จำเป็นต้องมีพันธะฟอสฟอรัส-คาร์บอนโดยตรง ฉะนั้น สารฆ่าศัตรูพืชและสัตว์จำนวนมาก (เช่น มาลาไทออน) จึงมักรวมอยู่ในสารประกอบกลุ่มนี้

ฟอสฟอรัสสามารถมีสถานะออกซิเดชันได้หลายสถานะ และการจำแนกสารประกอบออร์กาโนฟอสฟอรัสตามปกติจำแนกเป็นอนุพันธ์ของฟอสฟอรัส(V) กับฟอสฟอรัส(III) ซึ่งเป็นกลุ่มเด่นของสารประกอบออร์กาโนฟอสฟอรัส นอกจากนี้ ยังอาจเรียกตามเลขโคออร์ดิเนชัน δ (เดลตา) และวาเลนซ์ λ (แลมดา) ซึ่งในระบบนี้ ฟอสฟีนเป็นสารประกอบ δ3λ3
# วีลฟรีด ซาอา
ดาเซ วีลฟรีด อาร์แมล ซาอา (เกิดเมื่อวันที่ 10 พฤศจิกายน ค.ศ. 1992) เป็นนักฟุตบอลที่ลงเล่นเป็นปีกให้กับลียงในลีกเอิง (ยืมจากกาลาทาซาไรในซือเปร์ลีก) และทีมชาติโกตดิวัวร์

ชีวิตช่วงต้น
ซาอาเกิดที่อาบีจาน ประเทศโกตดิวัวร์ เขากับครอบครัว (รวมพี่น้อง 8 คน) ย้ายไปที่ธอร์นตันฮีธในบะระลอนดอนแห่งครอยดันตอนอายุ 4 ขวบ เขาเข้าเรียนที่โรงเรียนมัธยมศึกษาตอนต้นไวธ์ฮอร์สแมเนอร์ ธอร์นตันฮีธ และเซลส์ดันไฮสกูล เซลส์ดัน

เขาเล่นฟุตบอลที่โรงเรียน และเข้าร่วมคริสตัลพาเลซอากาเดมีตอนอายุ 8 ขวบ

อาชีพสโมสร

อาชีพนานาชาติ
ซาอาสามารถเล่นเป็นตัวแทนทั้งโกตดิวัวร์ ประเทศบ้านเกิด และอังกฤษ ประเทศที่เขาโต

 ชีวิตส่วนตัว 
ซาอาแต่งงานกับ Paige Bannister ในเดือนกรกฎาคม ค.ศ. 2023

เกียรติประวัติ
สโมสร
คริสตัลพาเลซ
Football League Championship play-offs: 2012–13

แมนเชสเตอร์ยูไนเต็ด
เอฟเอคอมมูนิตีชีลด์: 2013

รางวัลส่วนตัว
Crystal Palace Young Player of the Year: 2010–11, 2011–12
Football League Young Player of the Year: 2011–12
Football League Championship PFA Team of the Year: 2012–13
# เพชรในเพลง 2554
เพชรในเพลง 2554 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2554 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้ “สินจัย-ธีรภาพ-ประภัสสร” ซิวรางวัลใช้ภาษาไทย “กันต์-ปาน-แก้ม” คว้าขับร้องดีเด่น - Quality of Life - Manager Online

 รางวัลเชิดชูเกียรติผู้ประพันธ์เพลงดีเด่นในอดีต  
 ประเภทเพลงไทยสากล บ้านเรา ผู้ประพันธ์ ชาลี อินทรวิจิตร
 ประเภทเพลงไทยลูกทุ่ง กลิ่นโคลนสาบควาย ผู้ประพันธ์ ไพบูลย์ บุตรขัน
 
 รางวัลการประพันธ์เพลงดีเด่นด้านภาษาไทย  
 ประเภทการประพันธ์คำร้องเพลงไทยสากล  
 รางวัลชนะเลิศ บ้านเราจะเหมือนเดิม ประพันธ์โดย ประภาส ชลศรานนท์
 รางวัลชมเชย กราบดิน ประพันธ์โดย ฟองเบียร์ 
 รางวัลชมเชย เพลงของเธอ ประพันธ์โดย สุทธิพงษ์ สมบัติจินดา

 ประเภทการประพันธ์คำร้องเพลงไทยลูกทุ่ง  
 รางวัลชนะเลิศ เทียนไขไฟฟ้า ผู้ประพันธ์ ปาน ประกาศิต
 รางวัลชมเชย สัญญาก่อนนอน ผู้ประพันธ์ สร่างศัลย์ เรืองศรี
 รางวัลชมเชย รางวัลคนสู้ ผู้ประพันธ์ หลุยส์ ท่าศาลา

 รางวัลการขับร้องเพลงดีเด่นด้านภาษาไทย  
 ประเภทผู้ขับร้องเพลงไทยสากลชาย  
 รางวัลชนะเลิศ ลิขิตรักจากเบื้องบน ขับร้องโดย อุเทน พรหมมินทร์
 รางวัลชมเชย หวังดีประสงค์รัก ขับร้องโดย กัน เดอะสตาร์ (นภัทร อินทร์ใจเอื้อ)
 รางวัลชมเชย เสียงในความเงียบ ขับร้องโดย คิว วงฟลัว (สุวีระ บุญรอด)

 ประเภทผู้ขับร้องเพลงไทยสากลหญิง  
 รางวัลชนะเลิศ ขอไปให้ถึงดาว ผู้ขับร้อง ธนพร แวกประยูร
 รางวัลชมเชย แค่คำคำเดียว ผู้ขับร้อง แก้ม เดอะสตาร์ (วิชญาณี เปียกลิ่น)
 รางวัลชมเชย ดาวเรือง ผู้ขับร้อง ด.ญ.ลวัศย์สร พลายสวาท
 
 ประเภทผู้ขับร้องเพลงไทยลูกทุ่งชาย  
 รางวัลชนะเลิศ สัญญาก่อนนอน ผู้ขับร้อง หนู มิเตอร์ อาร์สยาม (สร่างศัลย์ เรืองศรี)
 รางวัลชมเชย ทุกหยาดเหงื่อเพื่อเธอ ผู้ขับร้อง บ่าววี อาร์สยาม
 รางวัลชมเชย หวานไม่เป็น ผู้ขับร้อง สันติ ดวงสว่าง อาร์สยาม

 ประเภทผู้ขับร้องเพลงไทยลูกทุ่งหญิง  
 รางวัลชนะเลิศ กลัว ผู้ขับร้อง ฝน ธนสุนทร
 รางวัลชมเชย ผู้หญิงดั่งดอกไม้ ผู้ขับร้อง หญิง ธิติกานต์ อาร์สยาม และ ทราย อาร์สยาม
 รางวัลชมเชย ไม่ร้องไห้ไม่ใช่ไม่เจ็บ ขับร้องโดย ผู้ขับร้อง ต่าย อรทัย
# รายพระนามจักรพรรดินีเวียดนาม
ราชวงศ์เหงียน 
พระฉายาลักษณ์พระนามประสูติเสกสมรสเริ่มดำรงตำแหน่งพ้นจากตำแหน่งสิ้นพระชนม์คู่อภิเษกสมรส100px สมเด็จพระจักรพรรดินีถั่ว เที่ยน ค.ศ. 1762ค.ศ. 1780ค.ศ. 1806 ค.ศ. 1814 ค.ศ. 1814สมเด็จพระจักรพรรดิยา ลอง100px สมเด็จพระจักรพรรดินีเตริ่น ที ดังค.ศ. 1769 ค.ศ. 1810ค.ศ. 1814ค.ศ. 1820ค.ศ. 1846สมเด็จพระจักรพรรดิยา ลอง100px สมเด็จพระจักรพรรดินีโห่ ถิ ฮัว<br/ > สถาปนาหลังสิ้นพระชนม์ค.ศ. 1790 ค.ศ. 1805ค.ศ. 1820ค.ศ. 1840ค.ศ. 1806จักรพรรดิมินห์ มาง100pxสมเด็จพระจักรพรรดินีตือ ซุค.ศ. 1810 ค.ศ. 1846ค.ศ. 1846ค.ศ. 1847ค.ศ. 1902สมเด็จพระจักรพรรดิเทียว ตรี100px สมเด็จพระจักรพรรดินีหวู ถิ เซียนค.ศ. 1828 ค.ศ. 1845ค.ศ. 1861ค.ศ. 1883ค.ศ. 1903สมเด็จพระจักรพรรดิตือ ตึ๊ก100px สมเด็จพระจักรพรรดินีตึ มิ่น เว้ค.ศ. 1855 ค.ศ. 1871ค.ศ. 1883ค.ศ. 1883ค.ศ. 1906สมเด็จพระจักรพรรดิดิว ดั๊ก100px สมเด็จพระจักรพรรดินีมาร์แชล โลนี<br/ > อภิเษกสมรสหลังสละราชบัลลังก์ค.ศ. 1884 ค.ศ. 1904สถาปนาหลังสละราชบัลลังก์สถาปนาหลังสละราชบัลลังก์ค.ศ. 1974สมเด็จพระจักรพรรดิห่าม งี100px สมเด็จพระจักรพรรดินีฟู่ เทียน ต้วนค.ศ. 1870 ค.ศ. 1885ค.ศ. 1885ค.ศ. 1889ค.ศ. 1935สมเด็จพระจักรพรรดิดง คานห์100px สมเด็จพระจักรพรรดินีเหงียน ถิ ดิ่นห์ไม่ปรากฏ ค.ศ. 1900ค.ศ. 1900ค.ศ. 1907หลัง ค.ศ. 1907สมเด็จพระจักรพรรดิถั่นห์ ไท่ห์100pxสมเด็จพระจักรพรรดินีไม ถิ บั่งค.ศ. 1899 ค.ศ. 1916ค.ศ. 1916ค.ศ. 1916ค.ศ. 1980สมเด็จพระจักรพรรดิดุย ทัน100px สมเด็จพระจักรพรรดินีซึง ยือ ที ทินค.ศ. 1899 ค.ศ. 1916ค.ศ. 1916ค.ศ. 1925ค.ศ. 1925สมเด็จพระจักรพรรดิขาย ดิ่ญ100px สมเด็จพระจักรพรรดินีตือ กุ่งค.ศ. 1890 ค.ศ. 1916ค.ศ. 1916ค.ศ. 1925ค.ศ. 1980สมเด็จพระจักรพรรดิขาย ดิ่ญ100px สมเด็จพระจักรพรรดินีนาม เฟืองค.ศ. 1914 ค.ศ. 1934ค.ศ. 1934ค.ศ. 1945ค.ศ. 1963สมเด็จพระจักรพรรดิบ๋าว ได๋

ดูเพิ่ม
ราชวงศ์เหงียน
รายพระนามจักรพรรดิเวียดนาม
# ฮอชาลี ม่าเหร็ม
ฮอชาลี ม่าเหร็ม (เกิด 3 มีนาคม พ.ศ. 2507) อดีตสมาชิกสภาผู้แทนราษฎรจังหวัดสตูล 3 สมัย สังกัดพรรคประชาธิปัตย์

 ประวัติ 
ฮอชาลี เกิดเมื่อวันที่ 3 มีนาคม พ.ศ. 2507 เป็นบุตรนายบาหรี นางจิ ม่าเหร็มประวัติผู้สมัคร ส.ส. กรมการปกครอง มีพี่ชาย 1 คน 

สำเร็จการศึกษาปริญญาตรี วิทยาศาสตรบัณฑิต สาขาเทคนิคการแพทย์ จากมหาวิทยาลัยเชียงใหม่ และปริญญาโท สาขารัฐประศาสนศาสตร์ จาก มหาวิทยาลัยสงขลานครินทร์

 งานการเมือง 
อดีตเคยเป็นนักวิทยาศาสตร์แพทย์ ประจำโรงพยาบาลสตูล ฮอชาลีเข้าสู่การเมืองระดับชาติ ด้วยการลงรับสมัครเลือกตั้งสมาชิกสภาผู้แทนราษฎรจังหวัดสตูล ในการเลือกตั้ง พ.ศ. 2539 สังกัดพรรคความหวังใหม่ แต่ได้รับเลือกตั้งในครั้งต่อมา (เลือกตั้งซ่อม พ.ศ. 2548) และได้รับเลือกติดต่อกัน รวม 3 สมัย

 สมาชิกสภาผู้แทนราษฎร 
ฮอชาลี ม่าเหร็ม ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 (เลือกตั้งซ่อม) จังหวัดสตูล สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสตูล สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสตูล สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๘, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๗๙, ๔ ธันวาคม ๒๕๕๒
# ความหลากหลายทางชีวภาพในประเทศกัมพูชา
ประเทศกัมพูชา มีความหลากหลายทางชีวภาพมากมาย ประกอบไปด้วย
 สัตว์เลี้ยงลูกด้วยน้ำนม 212 สายพันธุ์
 นก 536 สายพันธุ์
 สัตว์เลื้อยคลาน 176 สายพันธุ์Reptile Database, accessed 3 March 2013
 ปลาน้ำจืด 850 สายพันธุ์ (โตนเลสาบ)
 ปลาน้ำเค็ม 435 สายพันธุ์
# ทางเดี่ยว (รถไฟ)
ทางเดี่ยว  เป็นทางรถไฟที่มีทางวิ่งเพียงทางเดียว มักใช้กับเส้นทางที่มีรถไฟผ่านน้อยและเส้นทางรถไฟสาขาย่อย สำหรับทางเดี่ยวในประเทศไทย มีประมาณร้อยละ 94

 ข้อดีและข้อเสีย 
ทางเดี่ยวมีข้อดีคือใช้งบประมาณในการสร้างน้อยกว่าทางคู่ แต่มีข้อเสียคือ ทำให้รถไฟต้องเสียเวลาหลีกกัน โดยเฉพาะสถานที่อยู่ห่างกันมาก ๆ เป็นสาเหตุทำให้รถไฟล่าช้า เช่นทางรถไฟส่วนใหญ่ในประเทศไทย

การสวนทางของรถไฟทางเดี่ยว ต้องสับประแจราง เพื่อให้รถไฟหลีกกันที่สถานีรถไฟเท่านั้น
# เกาะแอตตู
เกาะแอตตู  เป็นเกาะทางตะวันตกและเกาะที่ใหญ่ที่สุดของหมู่เกาะเนียร์ ในหมู่เกาะอะลูเชียน ของรัฐอะแลสกา สหรัฐอเมริกา และเป็นจุดที่อยู่ทางตะวันตกของรัฐอะแลสกา และของสหรัฐอเมริกา รวมถึงตะวันตกสุดของทวีปอเมริกาเหนือ ปัจจุบันไม่มีคนอยู่อาศัย

ในสมัยก่อนเคยเป็นที่อยู่อาศัยอย่างรุ่งเรืองของชนพื้นเมืองเผ่าอะลิวต์ ค.ศ. 1942 ญี่ปุ่นได้เข้ายึดครอง ต่อมาสหรัฐอเมริกายึดคืนไปได้